Blinken a sosit în Ucraina în timp ce armele finanțate de SUA ajung pe linia frontului
Data publicării:
Secretarul de stat al SUA, Antony Blinken, a sosit marți cu trenul în Ucraina în vreme ce armele dintr-un nou pachet de ajutor american încep să ajungă pe linia frontului, transmite BBC.
Vizita sa are loc în contextul în care Ucraina se luptă să respingă o incursiune rusă majoră în apropierea celui de-al doilea oraş ca mărime, Harkov. Se aşteaptă ca diplomatul american să se întâlnească cu preşedintele Volodimir Zelenski şi cu alţi oficiali.
Blinken va transmite un mesaj de reasigurare, spun oficialii americani.
Sosirea secretarului de stat marţi marchează trei săptămâni de când Congresul american a aprobat în cele din urmă un nou pachet de ajutor de 61 de miliarde de dolari (49 de miliarde de lire sterline) pentru Ucraina, după mai mult de un an de blocaj politic partizan la Washington, unii republicani opunându-se categoric finanţării.
Înaintea sosirii lui Blinken la Kiev, un oficial american de rang înalt a declarat că armele finanţate de americani care sosesc acum pe linia frontului includ interceptoare pentru apărare aeriană, artilerie şi rachete ghidate de precizie cu rază lungă de acţiune ATACMS.